CELEX: 62008CN0233
Language: ro
Date: 2008-05-30 00:00:00
Title: Cauza C-233/08: Cerere de pronunțare a unei hotărâri preliminare introdusă de Nejvyšší správní soud (Republica Cehă) la 30 mai 2008 — Kyrian/Celní úřad Tábor

15.8.2008   
            
            
               RO
            
            
               Jurnalul Oficial al Uniunii Europene
            
            
               C 209/26
            
         Cerere de pronunțare a unei hotărâri preliminare introdusă de Nejvyšší správní soud (Republica Cehă) la 30 mai 2008 — Kyrian/Celní úřad Tábor
   (Cauza C-233/08)
   (2008/C 209/38)
   Limba de procedură: ceha
   Instanța de trimitere
   Nejvyšší správní soud
   Părțile din acțiunea principală
   
      Reclamant: Milan Kyrian
   
      Pârât: Celní úřad Tábor
   Întrebările preliminare
   
               1)
            
            
               Articolul 12 alineatul (3) din Directiva 76/308/EHS (1) a Consiliului din 15 martie 1976 privind asistența reciprocă în materie de recuperare a creanțelor privind anumite cotizații, drepturi, taxe și alte măsuri trebuie interpretat în sensul că, dacă instanța dintr-un stat membru în care autoritatea solicitată are sediul este sesizată cu o acțiune îndreptată împotriva măsurilor de recuperare, această instanță are competența de a verifica, conform actelor cu putere de lege și normelor administrative din acel stat membru, dacă titlul care permite executarea recuperării (titlu de executare) este executoriu și dacă a fost notificat în mod corespunzător debitorului?
            
         
               2)
            
            
               Din principiile generale ale dreptului comunitar, în special din principiul dreptului la un proces echitabil, al bunei administrări și al statului de drept, rezultă că notificarea titlului care permite executarea recuperării (titlu de executare), către debitor, în altă limbă decât cea pe care acesta o înțelege și care nu este nici limba oficială a statului în care titlul este notificat debitorului, constituie un viciu care permite refuzarea recuperării în temeiul unui asemenea titlu care permite executarea recuperării (titlu de executare)?
            
         
      (1)  JO L 73, p. 18, Ediție specială, 02/vol. 1, p. 35.